Oldie-Street - Live Radio Online
Categorie: Germany | Genuri: 50s, 60s, 70s, 80s, Oldies
Adresa site-ului este www.oldie-street.com SA hokkie skud die jaarlange roes af | Maroela Media
SA hokkie skud die jaarlange roes af
Suid-Afrika se manshokkiespan het Sondag hul eerste wedstryd in die 2017-Somerreeks in Hartleyvale, Kaapstad, teen Nederland met 6-2 verloor.
Nederland is tans derde op die wêreldranglys teenoor Suid- Afrika se 15de posisie en die groot verloortelling is dus nie regtig ŉ verrassing nie – veral nie as in aanmerking geneem word dat Suid-Afrika feitlik ŉ jaar laas internasionale hokkie gespeel het nie.
Die SA span het veel beter gespeel as wat die telling aandui. Nederland was rustyd 2-0 voor en met ses minute se speeltyd oor, was die besoekers met 4-0 voor voordat die tuisspan nog twee doele deurgelaat het, maar self ook twee aangeteken het.
Jonty Robinson en Gareth Heyns het die doele vir Suid-Afrika aangeteken.
♦ Die vrouehokkiespan het in hul eerste wedstryd Vrydag Chili 3-0 geklop. Hierdie uitslag is ook nie ŉ groot verrassing nie, aangesien Suid-Afrika se vroue 13de op die ranglys is en Chili 23ste. Marizen Marais, Candice Manuel en Ilse Davids het Suid-Afrika se doele aangeteken.
♦ Saterdag het Suid-Afrika en China se vroue teen mekaar gespeel. Dit was ŉ uiters mededingende wedstryd, wat China met 3-2 gewen het.
In ag genome dat China agste gekeur is en die SA vroue ŉ jaar laas op die vlak gespeel en samespel uiteraard nie op standaard was nie, is China se die naelskraapse wen-telling ŉ pluimpie vir Suid-Afrika.
Die wedstryd is in baie winderige toestande gespeel en veral die Suid-Afrikaners het gesukkel met die akkuraatheid van hul aangeë. Quanita Bobbs en Shelly Russell het elk ŉ doel vir Suid-Afrika aangeteken.
♦ Woensdag speel die vroue weer teen China en die mans weer teen Nederland.